**Tematika**

1. **Algebra, hatvány, gyök** Műveletek betűkifejezésekkel, nevezetes azonosságok, egyenletek. A másodfokú egyenlet és a lineáris egyenletrendszer. Hatványozás azonosságai, hatványozás racionális és valós kitevőre, n. gyök, hatványfüggvény, gyökfüggvény, gyökös egyenletek.

**Fogalmak**: törtkitevős hatvány, hatványozás azonosságai, permanencia elv, normálalak

**Összefüggések**: számolás hatványokkal, nevezetes azonosságok

**Eljárások**: egyenletek, egyenletrendszerek megoldása, algebrai átalakítások, hatványozás alkalmazása számolásokban, hatvány- és gyökfüggvények ábrázolása, jellemzése, gyökös egyenletek megoldása, számolás normálalakkal, szöveges feladatok megoldása

1. **Kombinatorika**

**Fogalmak**: sorba rendezés, kiválasztás ismétléssel és ismétlés nélkül, n!, $\left(\begin{array}{c}n\\k\end{array}\right)$,

**Összefüggések**: a kombinatorika alapeseteihez tartozó számítási módok

**Eljárások**: sorba rendezési és kiválasztási feladatok megoldása szöveges példákon

1. **Exponenciális kifejezések, függvények, egyenletek**

**Fogalmak**: exponenciális függvény, exponenciális egyenlet

**Összefüggések**: hatványozás azonosságainak alkalmazása exponenciális egyenletek megoldásánál

**Eljárások**: exponenciális függvények ábrázolása, jellemzése, exponenciális egyenletek megoldása, szöveges feladatok megoldása

1. **Logaritmus**

**Fogalmak**: logaritmus, logaritmus azonosságai, logaritmusfüggvény

**Összefüggések**: logaritmus fogalmának és azonosságainak alkalmazása számolásokban, logaritmusos egyenletekben

**Eljárások:** logaritmus függvények ábrázolása, jellemzése, logaritmikus egyenletek megoldása, szöveges feladatok megoldása

1. **Trigonometria** – hegyesszögek és forgásszögek szögfüggvényei, szinusztétel és koszinusztétel, trigonometrikus függvények és egyenletek

**Fogalmak**: sin, cos, tg, ctg értelmezése derékszögű háromszögben és egységsugarú körben, trigonometrikus függvények

**Összefüggések**: hegyesszögek szögfüggvényei, nevezetes szögek szögfüggvényei, összefüggések egy szög szögfüggvényei között, összefüggések kiegészítő szögek szögfüggvényei között, szinusztétel, koszinusztétel

**Eljárások**: hegyesszögek szögfüggvényeinek alkalmazása szöveges feladatok megoldásában, szögfüggvények értékeinek alapján a szögek visszakeresése, pontos érték meghatározása nevezetes szögfüggvényértékekkel és trigonometrikus összefüggésekkel, trigonometrikus függvények ábrázolása, jellemzése, trigonometrikus egyenletek megoldása

1. **Koordináta geometria** – vektorok a koordináta-rendszerben, egyenes

**Fogalmak**: pont, vektor, szakasz a koordináta-rendszerben, vektorok skaláris szorzata, egyenes egyenlete, irányvektor, normálvektor, meredekség, irányszög, iránytangens

**Összefüggések**: vektor megadása a koordináta-rendszerben, műveletek koordinátákkal adott vektorokkal (összeg, különbség, skaláris szorzat), vektor hossza, két pont távolsága, felezőpont, harmadoló pont, súlypont, vektorok hajlásszöge, egyenes normálvektoros egyenlete

**Eljárások**: Vektorokkal kapcsolatos műveletek elvégzése a koordinátarendszerben, hajlásszögük kiszámítása, nevezetes négyszögekkel kapcsolatos számítások, egyenesek egyenletének és metszéspontjának meghatározása, háromszögek nevezetes vonalaival és pontjaival kapcsolatos számítások

**Írásbeli vizsga, 2014. június 13. péntek 9.00 órai kezdéssel** (120 perc)

A dolgozat felépítése az érettségihez hasonló lesz. Az első részben egyszerűbb, a másodikban összetettebb feladatok lesznek. Saját számológépet és függvénytáblázatot lehet használni.

Helye: 8.-os kisiskola 3. emelet

A vizsgára való készüléshez érdemes használni a saját füzetet, tankönyvet és a gyakorló feladatsort.

Jó munkát!